stanford-oval/wikipedia huggingface dataset:
אליפות אירופה באתלטיקה עד גיל 18

| --- | --- |
 ענף:  אתלטיקה
 תאריך ייסוד:  2016
 ארגון מפעיל:  התאחדות האתלטיקה האירופאית
 הכי הרבה זכיות:  בריטניה (22 מדליות זהב ו-49 מדליות בכללי)
 אתר רשמי
 
אליפות אירופה באתלטיקה עד גיל 18 היא תחרות שמאורגנת על ידי התאחדות האתלטיקה האירופאית (European Athletics). באליפות, שמתקיימת אחת לשנתיים, מתחרים אתלטים ואתלטיות אירופאים עד גיל 18 (בני 18 ומטה ב-31 בדצמבר בשנת התחרות). בעת הקמתה הייתה ידועה התחרות כאליפות אירופה לנוער באתלטיקה, ובשנת 2018 שונה שמה לאליפות אירופה באתלטיקה עד גיל 18.
התחרות משמשת כאליפות קטגוריית הגיל השלישית שמאורגנת באירופה, בהמשך לאליפות עד גיל 20 (נערכה לראשונה ב-1970) ואליפות עד גיל 23 (נערכה לראשונה ב-1997). כל מדינה רשאית לשלוח שני ספורטאים לכל היותר לכל מקצוע.
האליפויות

| תחרות | שנה | מארחת | מדינה | מס' תחרויות | אלופה |
| --- | --- | --- | --- | --- | --- |
| 1 | 2016 | טביליסי | גאורגיה גאורגיה | 40 | בריטניה בריטניה |
| 2 | 2018 | גיור | הונגריה הונגריה | 40 | בריטניה בריטניה |
| — | 2020/1 | ריאטי | איטליה איטליה | בוטלה | — |
| 3 | 2022 | ירושלים | ישראל ישראל | 40 | בריטניה בריטניה |
| 4 | 2024 | באנסקה ביסטריצה | סלובקיה סלובקיה | 40 | איטליה איטליה |
| 5 | 2026 | ריאטי | איטליה איטליה |  |  |
טבלת מדליות

הטבלה כוללת מדליות מ-2016 עד 2024.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה |   |   |   | סך הכל |
| 1 | בריטניה בריטניה | 22 | 12 | 15 | 49 |
| 2 | איטליה איטליה | 17 | 15 | 12 | 44 |
| 3 | גרמניה גרמניה | 15 | 16 | 11 | 42 |
| 4 | צרפת צרפת | 10 | 15 | 12 | 37 |
| 5 | פולין פולין | 8 | 6 | 11 | 25 |
| 6 | ספרד ספרד | 7 | 9 | 9 | 25 |
| 7 | צ'כיה צ'כיה | 7 | 6 | 3 | 16 |
| 8 | נורווגיה נורווגיה | 6 | 6 | 4 | 16 |
| 9 | יוון יוון | 6 | 4 | 5 | 15 |
| 10 | אוקראינה אוקראינה | 6 | 4 | 1 | 11 |
| 11 | שוודיה שוודיה | 5 | 8 | 7 | 20 |
| 12 | פינלנד פינלנד | 5 | 4 | 9 | 18 |
| 13 | בלארוס בלארוס | 5 | 3 | 1 | 9 |
| 14 | הולנד הולנד | 4 | 4 | 5 | 13 |
| 15 | אירלנד אירלנד | 4 | 4 | 4 | 12 |
| 16 | הונגריה הונגריה | 3 | 9 | 1 | 13 |
| 17 | טורקיה טורקיה | 3 | 7 | 6 | 16 |
| 18 | רומניה רומניה | 3 | 2 | 5 | 10 |
| 19 | סרביה סרביה | 3 | 2 | 3 | 8 |
| 20 | קפריסין קפריסין | 3 | 1 | 1 | 5 |
| 21 | בלגיה בלגיה | 2 | 4 | 2 | 8 |
| 22 | בולגריה בולגריה | 2 | 3 | 4 | 9 |
| 23 | שווייץ שווייץ | 2 | 3 | 3 | 8 |
| 24 | לטביה לטביה | 2 | 2 | 1 | 5 |
| 25 | מולדובה מולדובה | 2 | 2 | 0 | 4 |
| 26 | קרואטיה קרואטיה | 2 | 1 | 4 | 7 |
| - | אתלט נייטרלי מורשה אתלט נייטרלי מורשה | 2 | 0 | 2 | 4 |
| 27 | דנמרק דנמרק | 2 | 0 | 1 | 3 |
| 28 | אסטוניה אסטוניה | 1 | 0 | 4 | 5 |
| 29 | סלובקיה סלובקיה | 1 | 0 | 3 | 4 |
| 30 | איסלנד איסלנד | 1 | 0 | 1 | 2 |
| 31 | סלובניה סלובניה | 0 | 3 | 0 | 3 |
| 32 | אוסטריה אוסטריה | 0 | 2 | 4 | 6 |
| 33 | ליטא ליטא | 0 | 2 | 1 | 3 |
| 34 | ישראל ישראל | 0 | 2 | 0 | 2 |
| 35 | פורטוגל פורטוגל | 0 | 0 | 3 | 3 |
| 36 | אזרבייג'ן אזרבייג'ן | 0 | 0 | 1 | 1 |
ישראל באליפות

ב-2022 נערכה האליפות באצטדיון גבעת רם בירושלים, ובמהלכה זכה נועם ממו במדליית הכסף בריצת 800 מטר. הייתה זו המדליה הראשונה של אתלט ישראלי במסגרת האליפות. שנתיים לאחר מכן, באליפות שהתקיימה ב-2024 בבאנסקה ביסטריצה, סיים ניקיטה מירקין במקום השני בקפיצה במוט לאחר שעבר גובה של 5 מטרים.
הנדסת חשמל

מהנדסי חשמל מתכננים מגוון של התקנים. תכנון ה-iPod (בתמונה) דרש ידע מתת-תחומים מגוונים של הנדסת חשמל כגון עיבוד אותות, אלקטרוניקה והנדסת מחשבים.
הנדסת חשמל (לרוב: הנדסת חשמל ואלקטרוניקה) היא תחום הנדסי אשר עוסק – במובנו הרחב ביותר – במניפולציה של גלים אלקטרומגנטיים. הנדסת החשמל כרוכה לרוב, בתכנון מעגלים חשמליים והתאמתם ליישום הדרוש, ומכסה מגוון רחב של תת-תחומים ביניהם הספק, אלקטרוניקה, אלקטרואופטיקה, בקרה, עיבוד אותות ותקשורת.
הנדסת האלקטרוניקה עוסקת במערכות אלקטרוניות זעירות כמחשבים ומעגלים משולבים ובבעיות הכרוכות במערכות חשמליות גדולות כגון ייצור חשמל ובקרה. מהנדס חשמל עוסק בחשמל כאמצעי להעברת אנרגיה. לעומתו, מהנדס אלקטרוניקה עוסק בשימוש בחשמל כאמצעי להעברת אינפורמציה.
התחום הפך לעיסוק בעל זהות מגובשת בסוף המאה ה־19, בד בבד עם מגמת המסחור של הטלגרף ושל אספקת חשמל לצרכנים. הנדסת החשמל והאלקטרוניקה הובילה לפיתוח סוגים רבים של התקנים חשמליים ואלקטרוניים בהם מנועים חשמליים, טלוויזיות, לוויינים, נגני מוזיקה מסוגים שונים, טלפונים סלולריים ומחשבים.
היסטוריה > התקופה המוקדמת

חשמל היה מוקד לעניין מדעי לפחות החל מהמאה ה-17, אך רק במאה ה-19 החל מחקר משמעותי בנושא. פריצות הדרך העיקריות בתקופה זו כללו את עבודתו של גאורג אוהם, שבשנת 1827 כימת את היחס בין הזרם החשמלי לבין הפרש הפוטנציאל חשמלי בתוך מוליך, עבודתו של מייקל פאראדיי בנושא ההשראה האלקטרומגנטית ב־1831 וכן עבודתו של ג'יימס קלרק מקסוול שבשנת 1873 פרסם את משוואות מקסוול.
האיש שגילה את הובלת החשמל והיה הראשון להגות את הרעיון של העברת כוח חשמלי הוא יוסף פופר שפרסם את תגליתו ב-1862. בשנת 1882, הקים תומאס אדיסון את רשת החשמל הראשונה. היא סיפקה זרם ישר במתח של 110 וולט ל-59 צרכנים במנהטן. בשנת 1887, רשם ניקולה טסלה מספר פטנטים בנוגע לזרם חילופין כשיטה חלופית להובלת חשמל אשר התחרתה בשיטה של אדיסון. בשנים הבאות התעצמה היריבות בין טסלה לאדיסון, בנוגע לשיטת הובלת הזרם. לבסוף הכריעו הנסיבות לטובת זרם חילופין כשיטה לייצור והובלת חשמל. המאמצים של שני האישים קידמו משמעותית את השימוש בחשמל ואת תחום הנדסת החשמל.
התפתחות תעשיית האנרגיה החשמלית והאור באותן שנים גרמה לעלייה משמעותית בביקוש למהנדסי חשמל מנוסים. באותה תקופה, הוכשרו מהנדסים בתהליך של למידת שוליה. שיטת זו הכשירה מהנדסי מכונות ומהנדסים אזרחיים, אך כשלה בניסיון להכשיר אנשים שחפצו להשתלב בתעשיית החשמל מכיוון שההתפתחות המהירה של התחום לא איפשרה צבירת ניסיון ממנו יכול היה ללמוד סטודנט פוטנציאלי.
באותן שנים, נחשב לימוד החשמל כתת-תחום של פיזיקה, ומשימת לימודי הנדסת החשמל נפלה לחיק הפרופסורים לפיזיקה, כאשר רק להם היה את הידע החשמלי הנדרש ואת היכולות להעביר אותו למספר גדול של סטודנטים. רק בסוף המאה ה-19 החלו אוניברסיטאות להציע תארים אקדמיים בהנדסת חשמל. הפקולטה הראשונה בעולם להנדסת חשמל הוקמה בשנת 1882 באוניברסיטת דרמשטאדט לטכנולוגיה. בשנת 1883 הציגה אוניברסיטה זו בשיתוף עם אוניברסיטת קורנל את הקורסים הראשונים בתחום הנדסת החשמל. בשנת 1885 הוקמה הפקולטה הראשונה באנגליה.
אוניברסיטת מיזורי הקימה ב-1886 את הפקולטה להנדסת חשמל הראשונה בארצות הברית.
במשך זמן רב עדיין שמרו מחלקות הנדסת החשמל על קשרים הדוקים עם מחלקות הפיזיקה שמהן התפצלו. כמעט שלא הייתה הפרדה בין מחקר מתקדם בהנדסת חשמל לבין מחקר בתחום הפיזיקה. ממציאים הסתמכו על גילויים שונים של פיזיקאים, ופיזיקאים תקפו בעיות טכנולוגיות שנעו בין היעילות של מנוע הקיטור לבין הדעיכה של אותות טלגרפיה, אך למרות זאת, מעטים הם המהנדסים במאה ה-19 שהחשיבו למידה אקדמית בתחום הפיזיקה כמסלול המיטבי להצלחה במקצועם.
היסטוריה > התפתחויות מודרניות

לאחר המצאת הרדיו, תרמו מדענים וממציאים רבים לטכנולוגיה האלחוטית והאלקטרוניקה. בניסוייו הקלאסיים ב-UHF בשנת 1888, שידר וקלט היינריך הרץ (באמצעות spark-gap transmitter) גלי רדיו באמצעות ציוד חשמלי. בשנת 1895, ניקולה טסלה הצליח לקלוט באזור וסט-פוינט אותות משידורים שנבעו ממעבדתו שבניו יורק (מרחק המוערך בכ-80 קילומטרים). קרל פרדיננד בראון, הציג לעולם בשנת 1897 את שפופרת הקרן הקתודית כחלק מהאוסצילוסקופ, טכנולוגיה שתשמש מאוחר יותר בהמצאת הטלוויזיה. ג'ון פלמינג המציא את הדיודה הראשונה בשנת 1904. שנתיים מאוחר יותר, פותחה שפופרת הגברה הקרויה טריודה, על ידי רוברט ואן ליבן ולי דה פורסט.
בשנת 1920 המציא אלברט ו. האל (אנ') מגנטרון אשר ישמש אחר כך לפיתוח המיקרוגל בשנת 1946 על ידי פרסי ספנסר. בשנת 1934, החל הצבא הבריטי, תחת הנחייתו של דוקטור וימפריס, לבצע צעדי ענק לקראת הרדאר (שגם כן עושה שימוש במגנטרון). תחנת הרדאר הראשונה הופעלה בבאוודסיי באוגוסט 1936. בשנת 1941 הציג קונראד צוזה את ה-Z3, המחשב הפועל, בר התכנות, הראשון בעולם. בשנת 1946 הופיע ה-ENIAC של ג'ון פרספר אקרט וג'ון מוקלי ובישר את תחילת עידן המחשוב. הביצועים האריתמטיים של המכונות החדשות אפשרו למהנדסים לפתח טכנולוגיית חדשות לחלוטין ולהשיג יעדים חדשים ביניהם תוכנית אפולו והנחיתה על הירח.
המצאת הטרנזיסטור בשנת 1947 על ידי ויליאם שוקלי, ג'ון ברדין ווולטר בראטיין פתחה אפשרויות חדשות ליצור התקנים קומפקטיים יותר והובילה לפיתוח המעגל המשולב, על ידי ג'ק קילבי בשנת 1958 ובאופן עצמאי מאוחר יותר ב-1959 על ידי רוברט נויס. בשנת 1968 מרסיאן הוף פיתח את המיקרו-מעבד הראשון בחברת אינטל ובכך נתן את אות הפתיחה לפיתוח המחשב האישי. המימוש הראשון של המיקרו-מעבד היה מודל האינטל 4004, מעבד 4 סיביות, שפותח בשנת 1971. אולם, רק בשנת 1973 אפשר האינטל 8080, מעבד בן 8 סיביות, לבנות את המחשב האישי הראשון, ה-Altair 8800.
כלים ועבודה

מהנדסי חשמל עוסקים במגוון רחב של טכנולוגיות - החל בהתקני GPS וכלה בייצור חשמל. הם מתכננים ומפתחים התקנים אלקטרוניים ומערכות חשמל וכן מפקחים על פעילות מערכות החשמל ובדיקתן. מהנדס חשמל יכול לעסוק בתכנון מערכת תקשורת, שבבים או מערכות אלקטרוניות ביתיות, בעיבוד אותות, או בתכן מערכות בקרה של מכונות, רובוטים, טילים ומטוסים.
שליטה במדעי המתמטיקה והפיזיקה חיונית שכן היא מסייעת להשיג הבנה כמותית ואיכותית לגבי אופן פעולתן של מערכות. רוב עבודת ההנדסה כוללת שימוש במחשבים וזה מנהג שבשגרה להיעזר בתוכנות CAD בעת תכנון מערכות אלקטרוניות. בנוסף יכולות בין-אישיות ויכולות העלאת רעיונות חיוניות כדי לתקשר עם עמיתים במהירות.
רוב מהנדסי החשמל בעלי ידע בתורת מעגלים חשמליים בסיסית (כלומר התפקיד של נגד, קבל, דיודה, טרנזיסטור וסליל במעגל חשמלי). אולם, הידע שמהנדס חשמל משתמש בו תלוי בסוג העבודה שעליו לבצע. למשל, מכניקת הקוונטים ופיזיקת מצב מוצק חשובים בתחום המיקרואלקטרוניקה אבל לא חיוניים בעת עבודה עם מערכות גדולות. ייתכן שידע בתורת המעגלים החשמליים לא יהיה הכרחי למהנדס המתכנן מערכת תקשורת העושה שימוש ברכיבי מדף. היכולות שלהן זקוק מהנדס חשמל משתקפות בתוכניות הלימוד של האוניברסיטאות השונות שמדגישות חשיבה מתמטית, ידע רחב במחשבים והיכולת להבין את הז'רגון והעקרונות הטכניים אשר קשורים בתחום הנדסת החשמל.
נתח ניכר מעבודת המהנדס מוקדש לביצוע מטלות כגון שיג ושיח בנוגע להצעות מול לקוחות, הכנת תקציב והחלטה על לוח זמנים למיזם. מהנדסים בכירים רבים מנהלים צוותים של טכנאים או מהנדסים זוטרים וזו הסיבה שיכולת לנהל מיזם היא חשובה ביותר. ברוב המיזמים ההנדסיים קיים צורך בתיעוד ולכן יש חשיבות ליכולת כתיבה טכנית מעולה.
מקומות העבודה של מהנדסי החשמל מגוונים כמו סוגי העיסוקים שלהם. מהנדסי חשמל יכולים להמצא במעבדה של מפעל ייצור בעבודות פיתוח, אימות או ייצור, במשרד של חברת ייעוץ, או באתר עבודות. במהלך תקופת עבודתם, רבים מהם יפקחו על מגוון רחב של אנשים ביניהם מדענים, טכנאים, מתכנתים ומהנדסים עמיתים.
תת-תחומים בהנדסת חשמל > מבנה מחשבים

ארכיטקטורת מחשבים קשורה בתכנון של מחשבים ומערכות מחשבים. הדבר כרוך לעיתים בתכנון של חומרה חדשה. מהנדסי מחשבים גם עובדים לעיתים בתכנון התוכנה של המערכת. למרות עובדה זו, תכן מערכות תוכנה מורכבות מהווה מטלה שקשורה בתחום הנדסת התוכנה אשר נחשב לרוב כתחום נפרד. מחשבים שולחניים הם חלק קטן מההתקנים שמהנדס מחשבים עשוי לעבוד עמם שכן ארכיטקטורות דמויות מחשב נפוצות כיום גם במגוון רחב של התקנים כגון : קונסולות משחקי ווידאו ונגני DVD.
תת-תחומים בהנדסת חשמל > תקשורת

הנדסת מערכות תקשורת מתמקדת בשידור של נתונים דרך קו תקשורת כגון כבל קואקסיאלי, סיב אופטי או בקשר רדיו דרך חלל האוויר. קשר רדיו דורש שהמידע המועבר יהיה מקודד בגל נושא על מנת שהנתונים ימצאו בתדר שידור מתאים. שיטה זו ידועה כאפנון. שיטות אפנון ידועות הן אפנון משרעת ואפנון תדר. סוג האפנון משפיע על מחיר המערכת וביצועיה. על המהנדס מוטלת המשימה לאזן בין שני גורמים אלו.
לאחר קביעת מאפייני השידור של מערכת, המהנדסים מתכננים את המשדר ואת המקלט הדרושים למערכת. שיקול עיקרי בתכנון של משדרים הוא ההספק החשמלי שלהם והדבר קשור לעוצמת האות שלהם. אם עוצמת האות של משדר אינה מספקת אזי לאות הנקלט במקלט יצטרפו הפרעות ורעשים, שעלולים לשבש או למנוע את קבלת המידע הרצוי.
בתוך תחום התקשורת קיים נושא תקשורת הנתונים, העוסק בהכרת ובהבנת תהליכים המאפשרים העברת נתונים בין מחשבים ואמצעים נוספים. מהנדסים בתחום זה עוסקים בתכנון רשתות מחשבים ובהערכת מדדים שונים המעידים על ביצועיהן כגון קצב נתונים, כמות משתמשים, עמידה בעומסים, ויכולת אוטומטית להתגברות על תקלות.
תת-תחומים בהנדסת חשמל > מיקרואלקטרוניקה

מיקרואלקטרוניקה עוסקת בתכנון של רכיבים אלקטרוניים מזעריים לצורך שימוש במעגל משולב או לשימוש כרכיב אלקטרוני העומד בפני עצמו. רכיבים נפוצים הם טרנזיסטורים שונים העשויים ממוליך למחצה.
כל הרכיבים האלקטרוניים נגדים, קבלים וסלילים יכולים להיווצר ברמת המיקרו.
רוב הרכיבים מתוכננים באמצעות שילוב של סיליקון עם יסודות כימיים נוספים כדי ליצור את האפקט האלקטרומגנטי הרצוי. זו הסיבה שמיקרואלקטרוניקה מצריכה ידע במכניקת הקוונטים ובכימיה.
תת-תחומים בהנדסת חשמל > עיבוד אותות

עיבוד אותות הוא תחום העוסק בניתוח ועיבוד של מידע המצוי באותות. אותות יכולים להיות אותות אנלוגיים או דיגיטליים. באות אנלוגי האות משתנה ברציפות בהתאם למידע, ואילו בדיגיטלי האות משתנה בהתאם לסדרה של ערכים דיסקרטיים שמייצגים את המידע. עבור אותות אנלוגיים, עיבוד אותות עשוי לערב מגבר ומסנן חשמלי או אם מדובר בתחום התקשורת אפנון של האותות. עבור אותות ספרתיים עיבוד אותות ספרתי עשוי לכלול דחיסת נתונים, גלוי שגיאה ותיקון שגיאה של אותות דגומים.
תת-תחומים בהנדסת חשמל > בקרה

הנדסת בקרה שמה דגש על מידול של מגוון רחב של מערכות דינמיות ועל תכן בקרים שיאפשר למערכות להתנהג באופן הרצוי. על מנת לממש בקרים אלו מהנדסי חשמל יכולים להשתמש במעגלים חשמליים, מעבדי DSP וכן מיקרו-בקרים. הנדסת בקרה מאפשרת יישומים רבים החל במערכות אוויוניקה, טיסה והנעה של מטוסים וכלה בבקרת שיוט הקיימת במכוניות רבות. לבקרה גם תפקיד מפתח באוטומציה תעשייתית.
מהנדסי בקרה מיישמים פעמים רבות משוב כאשר הם מתכננים מערכות בקרה. למשל, במכונית עם בקרת שיוט המהירות של המכונית נמדדת באופן תדיר ומוזנת חזרה למערכת שמכווננת את מהירות המנוע בהתאם. היכן שיש משוב, תאוריית הבקרה יכולה לקבוע כיצד תגיב המערכת למשוב.
תת-תחומים בהנדסת חשמל > זרם חזק

מהנדסי חשמל בתחום הזרם החזק מתכננים את מערכות הייצור וההולכה של החשמל, החל בתחנות הכוח, דרך מערכות ההשנאה וההולכה, וכלה במתקני הצריכה הסופיים כמבנים, תאורת חוץ, רכבות חשמליות וכדומה. בישראל ובמדינות רבות אחרות נדרש רישיון על מנת לעסוק בתחום הזרם החזק והתכנון עצמו כפוף לחוקים ולתקנות.

תחום נפוץ נוסף בו עוסקים מהנדסי זרם חזק הוא ניהול תחזוקת מערכת החשמל של מתקנים מורכבים כגון נמלי תעופה, בתי חולים ובתי חרושת.
תת-תחומים בהנדסת חשמל > זרם חזק > אלקטרוניקת הספק

תחום השייך לשני ענפים: זרם חזק ואלקטרוניקה. הוא עוסק בהמרת אנרגיה חשמלית באמצעות רכיבים אלקטרוניים, תוך שמירה על נצילות גבוהה. התחום מקיף מכלול רחב של יישומים, ובהם הזנת סוללות למכשור נייד, המרת מתח רשת לצורך הזנת מחשבים ותאורה (לדוגמה, המרה ממתח רשת של 220 וולט AC למתח מחשבים, 12 וולט DC), המרת אנרגיה מתחדשת לאנרגיה חשמלית ועוד.
תת-תחומים בהנדסת חשמל > אלקטרואופטיקה

תת-תחום המשלב בין אלקטרוניקה ואופטיקה, ומטפל בחקר ויישום תופעות הקשורות באינטראקציה שבין אופטיקה ותורת הגלים לבין תורת החשמל והאלקטרוניקה. התחום מקיף מכלול יישומים העושים שימוש בתוכנות אלקטרואופטיות שונות לשם הפקת אנרגיה, תכנון עדשות או מערכת עדשות, חישה מרחוק, הצבת תאורה, עיבוד תמונה ונושאים נוספים. בין הרכיבים האלקטרואופטיים הנפוצים נמצאים: תאי שמש (תאים סולריים), דיודה פולטת אור (לד LED) ופוטודיודה, לייזר, גלאים בתדרים שונים (אור נראה, תת-אדום, על סגול), סיבים אופטיים ועוד. בין המערכות האלקטרואופטיות המוכרות יותר נמנים: מסכים מסוגים שונים כגון, CRT, פלזמה ו-LCD, מקרנים, מצלמות בתדרים שונים, מערכות גילוי או ניתוח מידע הכוללות עיבוד תמונה, תקשורת אופטית, מכשירי ראיית לילה ומכונות פוטוליתוגרפיה.
תחומים בעלי זיקה

מכטרוניקה הוא תחום בהנדסה שעוסק בנקודה שבה מתכנסות מערכות אלקטרוניות ומכניות. מערכות אלקטרומכניות כאלה נפוצות ביותר. דוגמאות הן למשל מערכות ייצור אוטומטיות, מערכות מיזוג אוויר ותת מערכות של מטוסים ומכוניות.
מקובל לראות במכטרוניקה תחום העוסק במערכות עם ממדים גדולים אבל עתידנים חוזים את פריחתם של ההתקנים האלקטרומכניים המזעריים. התקנים כאלה, הקרויים התקני MEMS מותקנים במכוניות על מנת לתזמן את פתיחת כריות האוויר, במדפסות על מנת לשפר את איכות ההדפסה ובמקרנים על מנת לשפר את חדות התמונה. התקנים אלו עשויים בעתיד לסייע לשפר תקשורת אופטית ולבנות התקנים מזעריים ברי השתלה.
הנדסה ביו-רפואית הוא תחום העוסק בתכן ציוד רפואי מתקדם.
הכשרה של מהנדסי החשמל

מהנדסי חשמל מחזיקים בתואר אקדמי. בישראל אורכם של לימודי הנדסת חשמל לתואר ראשון הוא ארבע שנים. הלימודים מתקיימים באוניברסיטאות ומכללות אקדמיות. הנדסת חשמל היא בין תחומי הלימוד הפופולריים מענפי ההנדסה בקרב הסטודנטים באקדמיה הישראלית.
התואר כולל לימודי קורסים שונים בפיזיקה, מתמטיקה, ניהול פרויקטים ונושאים ממוקדים בתחום הנדסת החשמל. לקראת סוף התואר הסטודנטים בוחרים להתמחות בתחום אחד או יותר מבין מגוון התחומים המוצעים. תחומי ההתמחות שמציעים המוסדות האקדמיים כוללים רשתות תקשורת, עיבוד אותות, מחשבים ומערכות הספק.
עבודה בארץ כמהנדסי חשמל מחייבת סיום מוצלח של התואר הראשון וכן רישום בפנקס המהנדסים והאדריכלים שהרישום בו מקנה הכרה בתואר המהנדס שמעניקים המוסדות. לצורך רישום במדור החשמל מערכות הספק מציב משרד העבודה, הרווחה והשירותים החברתיים מספר מקצועות חובה שעליהם להיכלל בתואר, כמו כן ישנה דרישה להשלמת מעבדות ולהגשת פרויקט גמר.
תואר שני בתחום יכול לכלול מחקר או תרגול בקורסים או שילוב של שניהם. במוסדות הלימוד בארץ מוצעים מסלולים מחקריים עם תזה לתואר שני בהנדסת חשמל וכן מסלולים ללא תזה, הידועים כמסלול עיוני או מסלול נלמד. תואר דוקטור הידוע גם כתואר שלישי הוא מסלול הכולל מרכיב מחקרי משמעותי והוא נלמד על פי רוב באוניברסיטאות.
ראו גם > אגודות מקצועיות

התאגדות מהנדסי חשמל, אלקטרוניקה ואנרגיה בישראל – עמותה מקצועית המייצגת מהנדסים העוסקים בהנדסת חשמל ואלקטרוניקה, בקרה, אנרגיה ותקשורת בישראל.
Institute of Electrical and Electronics Engineers – אגודה מקצועית בינלאומית של העוסקים בהנדסת חשמל, ידועה בראשי התיבות IEEE
ראו גם > מקצועות מוכלים או בעלי זיקה

הנדסת מחשבים
הנדסה ביו-רפואית
ראו גם > נושאים קשורים

| --- | --- |
 מערכות ליניאריות ומערכות לא ליניאריות  קרינה אלקטרומגנטית  מעגלים אלקטרוניים אנלוגיים  מעגלים אלקטרוניים דיגיטליים  התקנים אלקטרוניים  מיקרואלקטרוניקה ותכן VLSI  מבנה המחשב:  תורת הדגימה, עיבוד אותות ודחיסת אותות  אלקטרואופטיקה  מכשור תעשייתי  רובוטיקה  בקרה תעשייתית  מנועים חשמליים
לקריאה נוספת

אדיר בר לב, עולם החשמל והאלקטרוניקה, האוניברסיטה הפתוחה - (קריאת הספר בתצוגה מלאה באתר "גוגל ספרים" )
הערות שוליים

↑  "What is the difference between electrical and electronic engineering?". FAQs - Studying Electrical Engineering. נבדק ב-4 בפברואר 2005. {{cite web}}:  (עזרה)
↑  Bruce J. Hunt, Pursuing Power and Light, JHU Press, 2010
↑  "Welcome to ECE!". Cornell University - School of Electrical and Computer Engineering. נבדק ב-29 בדצמבר 2005. {{cite web}}:  (עזרה)
↑  Leland Anderson, "Nikola Tesla On His Work With Alternating Currents and Their Application to Wireless Telegraphy, Telephony, and Transmission of Power", Sun Publishing Company, LC 92-60482, ISBN 0-9632652-0-2(ed. excerpts available online)
↑  "History of Amateur Radio". What is Amateur Radio?. נבדק ב-18 בינואר 2006. {{cite web}}:  (עזרה)
↑  "Albert W. Hull (1880 - 1966)". IEEE History Center. נבדק ב-22 בינואר 2006. {{cite web}}:  (עזרה)
↑  "Who Invented Microwaves?". נבדק ב-22 בינואר 2006. {{cite web}}:  (עזרה)
↑  "Early Radar History". Peneley Radar Archives. אורכב מ-המקור ב-2008-12-01. נבדק ב-22 בינואר 2006. {{cite web}}:  (עזרה)
↑  "The Z3". אורכב מ-המקור ב-2006-02-11. נבדק ב-18 בינואר 2006. {{cite web}}:  (עזרה)
↑  "The ENIAC Museum Online". נבדק ב-18 בינואר 2006. {{cite web}}:  (עזרה)
↑  "Electronics Timeline". Greatest Engineering Achievements of the Twentieth Century. נבדק ב-18 בינואר 2006. {{cite web}}:  (עזרה)
↑  "Computing History (1971 - 1975)". נבדק ב-18 בינואר 2006. {{cite web}}:  (עזרה)
↑  "MEMS the world!". IntelliSense Software Corporation. אורכב מ-המקור ב-2005-03-17. נבדק ב-ביולי 17,  2005. {{cite web}}:  (עזרה)
↑  מסמך שפרסם משרד העבודה, הרווחה והשירותים החברתיים בנושא מוסדות מוכרים לרישום מהנדסים
↑  עפר לבנת, ‏הלמ"ס: עלייה בסטודנטים בלימודי הנדסה באוניברסיטאות, לעומת ירידה בשיעורם במכללות, באתר מעריב אונליין, 26 באפריל 2017
↑  דרישות השכלה לרישום - מדור חשמל - מערכות הספק, באתר משרד העבודה, הרווחה והשירותים החברתיים
| --- | --- |
בקרת זהויות :  NLI: 987007535941405171  BnF: cb11950702h (data)  GND: 4014390-9  HDS: 013890  LCCN: sh85041666  NDL: 00561340  NKC: ph114460  NLK: KSH1998039792 
תומאס אדיסון בנה את רשת החשמל הגדולה הראשונה בהיסטוריה
ניקולה טסלה
ראדומים. ראדומים משמשים ככיסוי להגנת אנטנות מפגעי מזג האוויר, ועשויים מחומרים שלא מפריעים למעבר גלי רדיו.
אופק 3 הלוויין הישראלי מכיל מערכות מחשוב ואלקטרוניקה רבות

רשת מחשבים
תקשורת לווינית היא סוג של עיסוק שבו עשוי מהנדס חשמל להיות מעורב
אנקלטוס

אנקלטוס (בלטינית: Anacletus; לעיתים רחוקות נכתב – אננקלטוס – Anencletus) היה האפיפיור השלישי אחרי לינוס הקדוש. משמעות שמו ביוונית היא "נקרא שוב" (לשירות). במהלך תקופתו כאפיפיור הסמיך כמרים רבים, ולפי המסורת הנוצרית הקים 25 קהילות נוצריות ברומא. המרטירולוגיה הקתולית (Martyrologium Romanum) מתייחסת אליו אך ורק בשם "קלטוס" (Cletus), בעוד ששנתון הכס הקדוש (Annuario Pontificio) מציג את שני השמות כשמות חלופיים לאותו האדם. התאולוגים הנוצריים אאוסביוס, אירנאיוס, אוגוסטינוס ואופטטוס סבורים כי שני השמות אכן מתייחסים לאותו אדם. לעומת זאת, הקטלוג הליבריאני (Catalogus Liberianus) ו"ספר האפיפיורים" (Liber Pontificalis) מתייחסים לאנקלטוס וקלטוס כשני אנשים שונים.
על פי המסורת היה אנקלטוס אזרח רומי ונאמר כי כיהן כאפיפיור במשך 12 שנה ומת כמרטיר. שרידיו שמורים בכנסיית לינוס הקדוש בוותיקן.
כאפיפיור

באופן מסורתי מחשיבים את אנקלטוס כרומאי שכיהן כאפיפיור במשך 12 שנים. ה-Annuario Pontificio (אנ') קובע: "במשך שתי המאות הראשונות, שנות כהונתם של האפיפיורים אינם ברורים". זה נותן את השנים 80 עד 92 כמו שלטונו של האפיפיור אנקלטוס. מקורות אחרים מציינים את השנים 77 עד 88.
על פי המסורת, האפיפיור אנקלטוס חילק את רומא ל-25 קהילות. אחד התיעודים הבודדים ששרדו לגבי כהונתו כאפיפיור מזכיר אותו כמי שהסמיך מספר לא ברור של כמרים.
אנקלטוס נקבר ליד קודמו, לינוס הקדוש, ליד קברו של פטרוס. שמו כלול בקנון הרומאי של המיסה.
הערכה

בלוח השנה הטרידנטי (אנ') שמור התאריך 26 באפריל כיום החג של אנקלטוס, שהכנסייה כיבדה יחד עם האפיפיור מרקלינוס, ואת 13 ביולי עבור אנקלטוס בלבד. בשנת 1960, האפיפיור יוחנן העשרים ושלושה, בעודו מקיים את משתה 26 באפריל, המזכיר את אנקלטוס בשם שניתן לו ב"קנון המיסה", הסיר את 13 ביולי כיום חג עבור אנקלטוס. ההוראה של קהילת הטקסים מ-14 בפברואר 1961 קבעה כי "חג אנקלטוס הקדוש", בכל מקום ובכל כיתה שהוא נחגג, מועבר ל-26 באפריל, תחת השם "סנט קלטוס". כמרים החוגגים מיסה לפי הלוח הרומי הכללי של 1954 שומרים על יום החג של 13 ביולי; אבל החג הוסר מהלוח הרומי הכללי מאז 1960, וככזה אינו נשמר אפילו במיסאל משנת 1962. למרות שיום מותו אינו ידוע, תאריך מותו ממשיך להירשם במרטיולוגיה הרומית בין הקדושים ב-26 באפריל.
בספרות

בקומדיה האלוהית, דנטה אליגיירי מזכיר אותו כמי שהוצב ב"גן העדן של הכוכבים הקבועים".
פיגוע הירי בבית הכנסת בהאלה

| חלק מאנטישמיות בגרמניה |
| --- | --- |

 תאריך:  9 באוקטובר 2019
 מקום:  גרמניה בית הכנסת בהאלה, האלה, גרמניה
 מטרה:  הקהילה היהודית
 קואורדינטות:  51°29′36″N 11°58′49″E﻿ / ﻿51.493279°N 11.98032°E﻿ / 51.493279; 11.98032
 סוג:  פיגוע ירי ורימון יד
 נשק:  תת מקלע, רימון יד
 הרוגים:  2
 פצועים:  2
 מבצע:  שטפן באלייט
 מספר מפגעים:  1
 מניע:  אנטישמיות
 he
 
פיגוע הירי בבית הכנסת בהאלה התרחש ב-9 באוקטובר 2019, ברובע פאולוס (גר') בעיר האלה שבגרמניה. הפיגוע, שבו נרצחו שני בני אדם ונפגעו שניים נוספים, כוון כנגד הקהילה היהודית והתרחש בצהרי יום הכיפורים. האשם בעריכת הפיגוע הוא ימני קיצוני גרמני בן 27 בשם שטפן באלייט.
משמאל, ברקע התמונה, בית הכנסת בהאלה, מעבר לחומה. בקדמת התמונה - הכניסה לבית הקברות היהודי
פרטי הפיגוע

שטפן באלייט נסע בצהרי 9 באוקטובר ברכב שכור מול "בית הכנסת בהאלה", ברחוב הומבולדט (Humboldtstraße) שבעיר האלה. הוא העביר בשידור חי את מעשיו בפלטפורמת הסטרימינג "טוויץ'", ובה הסביר את מעשיו, בגרמנית ובאנגלית. במהלך דבריו הכחיש את השואה, הביע עמדות אנטישמיות, גידף יהודים וזרים, והתבטא כנגד פמיניזם. בהמשך התיעוד ניתן לראות, כי הוא החזיק ברכב רובים נוספים, תחמושת, מטעני חבלה ובקבוקי תבערה. בחיפושי המשטרה ברכב נמצאו ארבעה קילוגרמים של חומר נפץ.
בצהרי יום הכיפורים ה'תש"ף בשעה 13:15 התפללו בבית הכנסת בין כ-80 מבני הקהילה היהודית. החמוש ירה כמה יריות על דלת בית הכנסת, ואף עשה שימוש במטען נפץ, אך לא הצליח להיכנס לבית הכנסת. הוא ניסה להיכנס לבית הכנסת דרך שלוש כניסות אך שלושתן היו סגורות. משלא הצליח, ירה בתת מקלע שבידו לעבר עובר אורח ברחוב הסמוך לבית הכנסת, וגם לעבר צמיג מכוניתו של עובר האורח. כאשר עובר אורח נוסף התקרב אליו, ניסה לירות גם לעברו, אך נכשל עקב מעצור. לפי דיווחים נוספים, החמוש השליך רימון יד לעבר בית הקברות היהודי בהאלה הסמוך.
הוא כשל בניסיונו להיכנס לבית הכנסת, ולכן נסע במכוניתו לרחוב שילר (Schillerstraße) בדרכו עצר במסעדת דונר ברחוב לודוויג ווכרר (Ludwig-Wucherer-Straße). תחילה ניסה לזרוק אל המסעדה חומר נפץ, אך החומר נתקע בדלת המסעדה והתפוצץ ברחוב. אז ירה בסועדים במקום, עד להגעתם של כוחות הביטחון. בהמשך נמלט לכיוון היציאה מהעיר. בדרכו עצר במוסך ודרש מהנוכחים באיומים וביריות כלי רכב חדש. החשוד בפיגוע נעצר על ידי המשטרה בסמוך לאתר בנייה על הכביש הפדרלי 91 (גר'), לאחר שגרם לתאונת דרכים.
לאחר משפט מתוקשר שנמשך כ-5 חודשים, ובמהלכו סירב להודות באשמה ולא הביע חרטה, בית הדין האזורי הגבוה בנאומבורג הרשיע את באלייט בכל הסעיפים ופסק את העונש הגבוה ביותר בחוק הגרמני, מאסר עולם.